stanford-oval/wikipedia huggingface dataset:
Top Eleven Football Manager

| Top Eleven |
| --- | --- |
Jakelija:  Google Play ja App Store
Julkaistu:  Facebook 9. toukokuuta 2010 Android 20. lokakuuta 2011 iOS 23. marraskuuta 2011 Odnoklassiki 8. toukokuuta 2012 
Lajityyppi:  tietokoneroolipeli ja jalkapallovideopeli (d)
Pelimuoto:  moninpeli ja yksinpeli
Alusta:  Adobe Flash, Android ja IOS
Jakelumuoto:  Verkkoselain ja digitaalinen lataus
Lisää peliartikkeleitaVideopelien teemasivulla
Top Eleven Football Manager on serbialaisen peliyhtiön Nordeuksen kehittämä jalkapalloaiheinen online-peli. Pelissä pelaaja perustaa itselleen jalkapallojoukkueen ja voi ostaa ja myydä sen pelaajia.
Top Eleven julkaistiin Facebookiin toukokuussa 2010. Top Eleven on yksi maailman suosituimmista urheiluaiheisista simulaatiopeleistä Appstoren mukaan[lähde? ].
Peli uudistui täysin tammikuussa 2015. Uudistuneen pelin ensimmäinen versio tunnettiin nimellä Top Eleven 2015. Uusin peliversio taas kantaa nimeä Top Eleven 2022.
Pelaaminen

Pelissä käytetään kahta erilaista maksuvälinettä, rahaa ja Tokeneita. Rahalla voi esimerkiksi hankkia pelaajia huutokaupassa, maksaa pelaajapalkkoja ja rakentaa stadionia.
Tokeneilla voi tehdä pelaajakaupoissa huutoja, avoimia tarjouksia tai hankkia huippukyvykkäitä pelaajia yhdessä rahan kanssa. Tokeneilla voi myös hankkia joukkueelle uusia tunnuksia tai pelipaitoja, jopa virallisilta joukkueilta. Lisäksi tokeneilla voi hankkia moraalintehostajia ja lepopisteitä, joiden avulla pelaajien yleiskuntoa ylläpidetään. Tokeneita saa lisää tv -ja pelipaitasopimuksien tekemisestä, tai suorittamalla Top Eleven -haasteita.
Yksi pelin taso ja ns. kausi kestää 28 päivää eli neljä viikkoa.
Jokaisen sarjan kahdeksan parasta nousevat sarjaporrasta ylemmäksi, joista neljä parasta pääsevät Mestareiden Liigaan seuraavaksi kaudeksi. Sijoille 5.-8. päässeet pääsevät Superliigaan. Liigan ja Mestareiden Liigan/Superliigan lisäksi pelissä jokainen joukkue osallistuu myös cupiin. Mikäli pelaaja ei sijoitu kahdeksan parhaan joukkoon, hän jatkaa samalla tasolla kuin ennen.
Jokaisen kauden päätteeksi joukkueen pelaajien taso laskee yhdellä asteikolla. Pelaajien tasoa pystyy hallitsemaan treenaamalla heitä, tai hankkimalla halutulle pelaajalle henkilökohtaisen valmentajan, jolloin pelaajan kyvykkyyttä voi vapaasti säädellä.
Pelaaja rakentaa itselleen myös stadionin pienestä hiekkakentästä jopa 260 000 katsojaa vetäväksi huippuluokan stadioniksi.
Theodor Tallqvist (lääkäri)

Theodor Tallqvist.
Theodor Waldemar Tallqvist (7. kesäkuuta 1871 Hausjärvi – 24. kesäkuuta 1927 Helsinki) oli suomalainen lääkäri, Helsingin yliopiston sisätautien professori 1910–1927. Hän tutki erityisesti veritauteja. Hän kehitti 1899 Tallqvistin skaalan, joka on veren hemoglobiinipitoisuuden pikamääritysmenetelmä ja joka levisi käyttöön ympäri maailman.
Tallqvistin isä oli rautatieinsinööri Henrik Theodor Tallqvist.
Aiheesta muualla

Ignatius, Jaakko: / Tallqvist, Theodor (1871–1927). Kansallisbiografia-verkkojulkaisu (maksullinen).  23.3.2007. Helsinki:  Suomalaisen Kirjallisuuden Seura.
Toivo Rasilainen

Toivo August Rasilainen (13. lokakuuta 1894 Jääski – 20. helmikuuta 1972 Lahti) oli suomalainen päätoimittaja.
Rasilaisen vanhemmat olivat herastuomari Yrjö Rasilainen ja tämän toinen puoliso Anna Monto. Hän kävi viisi luokkaa Imatran yhteiskoulua ja suoritti yksityisesti tutkintoja kielissä, kansantaloudessa ja estetiikassa. Hän teki opintomatkan Tanskaan ja Ranskaan 1924 sekä Ruotsiin 1929.
Rasilainen oli Viipuri-lehden oikolukijana ja toimittajana 1914–1918, Karjalan Aamulehti-lehden toimitussihteerinä 1918, Karjala-lehden toimitussihteerinä 1918–1922, Etelä-Savo-lehden päätoimittajana 1922–1928, Savo-Karjalan Osake-Pankin Enson konttorin johtajana 1928–1930, pankin pääkonttorin prokuristina 1930–1932 ja pankin Sortavalan konttorin 2. johtajana 1932–1940. Hän oli sitten päätoimittajana Lahti-lehdessä 1940–1942 ja Laatokka-lehdessä 1943–1945. Karjala-lehden toimituspäällikkönä Rasilainen oli sitten vuodesta 1945 alkaen. Rasilainen oli myös Yleisradion paikallisena ohjelmapäällikkönä Sortavalassa 1933–1940 ja 1943–1944 sekä ohjelmapäällikkönä Lahdessa 1940–1942 ja radioselostajana vuodesta 1945 alkaen. Hän oli lisäksi selostajana useissa dokumenttielokuvissa. Rasilainen oli mukana nuorisoseuraliikkeessä ja mieskuorotoiminnassa.
Julkaisuja

Epäilyttäviä säveliä : taiteellisen, neliäänisen kvartettilaulun äänitorvi ; vast. toim. Tempo Pizzicato. Lauluveikot, Viipuri 1931
Runon kultaista Karjalaa : Aleksanteri Aava ... (ja muita) ; toimituskunta Simo Härkönen, Väinö Pärnänen, Toivo Rasilainen. Karjalan liitto, Helsinki 1950
Viipurin musiikkiopisto - Lahden musiikkiopisto : 50 vuotta musiikin opetusta. Lahden musiikkiopisto, Lahti 1968
Aiheesta muualla

Ylen Elävä arkisto : Toivo-sedän Lastentunti Karjalan Suojärvellä, selostajana Toivo Rasilainen, ohjelma nauhoitettu 1937
Tomáš Král

| Tomáš Král> Henkilötiedot |
| --- | --- |
Syntynyt: 29. joulukuuta 1992 (ikä 31) Plzeň, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  180 cm
Paino:  80 kg
Seura
Seura:  HK Hradec Králové / HC Slavia Praha (lainalla)
Sarja:  Tipsport extraliga / 1. Národní Hokejová Liga
Pelinumero:  1 / 93
Pelaajaura
Pääsarjaura:  2010–
Aik. seurat:  Lillehammer IK (Norja)   Hokki (Mestis)   IPK (S-S) TuTo (Mestis) LeKi (Mestis) HC Sparta Praha (ČEL) HC Litomerice (Tšekki I)
Tomáš Král (s. 29. joulukuuta 1992 Plzeň, Tšekkoslovakia) on tšekkiläinen jääkiekkomaalivahti, joka pelaa kotimaansa toiseksi korkeimmalla sarjatasolla 1. Národní Hokejová Ligan HC Slavia Prahassa lainalla Extraliga-joukkue HK Hradec Královésta.
Ura > Seuraura

Král on HC Plzeňin kasvatti. Hän voitti sen U18-joukkueessa mestaruuden vuonna 2008. Král siirtyi jo 16-vuotiaana Norjaan ja Lillehammer IK:hon kaudeksi 2009–2010. Hän pelasi runkosarjan suurimmaksi osaksi sen miesten kakkosjoukkueessa, Norjan I-divisioonassa, jossa Král toimi ykkösmaalivahtina. Hän torjui samalla kaudella myös Lillehammerille U19-junioreiden hopeaa. Kauden 2010–2011 Král toimi edellisen kauden tapaan Lillehammerin kakkosjoukkueen ykkösmaalivahtina ja vahvisti myös sen U19-joukkuetta, joille hän torjui mestaruuden. Král pääsi samalla kaudella pelaamaan myös kaksi ottelua Norjan pääsarjassa, GET-liigassa.
Kaudeksi 2011–2012 Král siirtyi Suomeen ja Hämeenlinnan Pallokerhon A-nuoriin. Hän vaihtoi sieltä kuitenkin kesken kauden Oulun Kärppien A-nuoriin, joiden kakkosmaalivahtina Král toimi Olli Kälkäjälle. Toukokuussa 2012 hän teki elokuun loppuun asti ulottuvan try-out -sopimuksen Mestis-joukkue Kajaanin Hokin kanssa. Král sai vuoden mittaisen sopimuksen joukkueeseen. Hän pelasi Hokissa 12 ottelua ja kymmenen ottelua lainalla Suomi-sarjan Iisalmen Peli-Karhuissa, kunnes Král siirtyi loppukauden kattaneella sopimuksella TuToon tammikuussa 2013. Hän voitti kauden päätteeksi Mestis-pronssia.
Huhtikuussa 2013 Král teki vuoden mittaisen jatkosopimuksen TuTon kanssa, mutta molemmat osapuolet purkivat sen kuitenkin yhteisymmärryksessä jo heinäkuussa. Vain pari päivää myöhemmin Král teki sopimuksen Lempäälän Kisan kanssa. Hän pelasi joukkueessa kolme ottelua sekä yhden ottelun ottelun lainalla Suomi-sarjan KOO-VEE:ssa ja jäi LeKissä vähälle vastuulle SM-liigalainojen myötä. Lopulta joukkue lainasi hänet alustavasti kahdeksi kuukaudeksi kotimaahansa Extraliga-joukkue HC Sparta Prahaan lokakuun 2013 lopulla. Král teki Extraliga-debyyttinsä 29. marraskuuta 2013 vieraissa PSG Zlínia vastaan. Sparta johti ottelua vielä ensimmäisen erän jälkeen 1-4, mutta toisessa erässä hän päästi neljä maalia alle kuuden minuutin aikana ja lopulta Král vaihdettiin Tomáš Pöpperleen ajassa 25.38. Hän ehti torjua ottelussa yhteensä 13 kertaa. Ottelu jäi Králille kauden 2013–2014 ainoaksi Extraligassa ja hän pelasi loppukautensa pääosin sarjatasoa alempana 1. Národní Hokejová Ligan HC Litomericessa. Král jatkoi joukkueessa myös kauden 2014–2015.
Kaudeksi 2015–2016 Král teki vuoden mittaisen sopimuksen HK Hradec Královén kanssa. Hän aloitti kautensa lainalla HC Litomericessa ja lokakuussa 2015 Hradec Králové lainasi Králin loppukaudeksi edelliskeväänä 1. ligaan pudonneen HC Slavia Prahan paitaan.
Ura > Maajoukkueura

Král toimi Tšekin kolmosmaalivahtina alle 20-vuotiaiden MM-kilpailuissa vuonna 2012 ja alle 18-vuotiaiden MM-kilpailuissa vuonna 2010, mutta hän ei päässyt kummassakaan turnauksessa Tšekin kokoonpanoon. Yhteensä Králilla on tilillään kahdeksan nuorten ja kaksi poikien maaottelua.
Muuta

Králin isä Tomáš Sr. toimii Tšekin jääkiekkoliiton puheenjohtajana.
Theodor Tallqvist (insinööri)

| Theodor Tallqvist |
| --- | --- |

Henkilötiedot
Syntynyt: 21. toukokuuta 1839 Eura
Kuollut: 16. toukokuuta 1912 (72 vuotta) Helsingin maalaiskunta
Ammatti:  insinööri, valtiopäivämies
Puoliso:  Emilia Charlotta Palander
Lapset:  Hjalmar Tallqvist, Theodor Tallqvist
Henrik Theodor Tallqvist (21. toukokuuta 1839 Eura – 16. toukokuuta 1912 Helsingin maalaiskunta) oli suomalainen insinööri, rautateiden rakentaja ja moninkertainen valtiopäivämies.
Tallqvist toimi yli-insinöörinä rautateillä vuosina 1881–1888 ja tie- ja vesirakennushallituksessa 1888–1893. Hän loi perustan Suomen rataverkon kehittymiselle ja suunnitteli ja rakennutti Pohjanmaan, Savon, Karjalan ja Porin radat. Lisäksi hän teki 1859 Inkeriin runonkeräysmatkan, josta hän julkaisi matkakertomuksen (Suomi, 1860). Helsingissä hän osallistui useisiin suurhankkeisiin, kuten Sörnäisten satamaradan ja Hietalahden telakan toteuttamiseen sekä Katajanokan kaavoittamiseen suursatamaksi. 1870-luvulla Tallqvist tutki rautatietekniikkaa useissa Euroopan maissa. Hän oli aikanaan poikkeuksellisen kokenut satama- ja rautatie-insinööri.
Tallqvist oli porvarissäädyssä Helsingin edustaja valtiopäivillä 1885 ja 1900, Kotkan 1888, Savonlinnan 1891, Uudenkaarlepyyn 1894 sekä Uudenkaupungin 1897 ja 1899.
Tallqvistin vanhemmat olivat kirkkoherra Henrik Tallqvist ja Antoinette Lovisa Gustafva Stjernvall ja puoliso vuodesta 1869 Emilia Charlotta Palander (k. 1922). Tallqvist tuli ylioppilaaksi 1858 ja valmistui insinööriksi 1862. Helsingin kaupunginvaltuuston jäsen Tallqvist oli kahteen otteeseen. Hänet aateloitiin 1892, mutta ei introdusoitu.
Theodor Tallqvistin poikia olivat matemaatikko ja fyysikko Hjalmar Tallqvist ja lääkäri Theodor Tallqvist.
Aiheesta muualla

Hanski, Jari: / Tallqvist, Theodor (1839–1912). Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Toivo Rapeli

Rovasti Toivo Rapeli v. 1953.
Toivo Rapeli (12. heinäkuuta 1903 Johannes – 20. lokakuuta 1995 Helsinki) oli suomalainen rovasti, kanslianeuvos ja kirjailija.
Rapeli toimi Muolaan seurakunnan kirkkoherrana 1938–1949. Hän oli sitten evankelisen herätysliikkeen keskusjärjestön Suomen Luterilaisen Evankeliumiyhdistyksen toiminnanjohtajana yli 20 vuoden ajan. Rapeli oli toisen maailmansodan jälkeisen Suomen luterilaisen kirkon merkittäviä vaikuttajia. Hän oli hyvin laajasti mukana keskeisissä tehtävissä kirkon elimissä ja kirkollisissa järjestöissä. Karjalaisuus yhdisti häntä moniin jälleenrakennuksen vuosien keskeisiin poliittisiin vaikuttajiin.
Trypití

Trypití (kreik. Τρυπητή) voi viitata seuraaviin paikkoihin Kreikassa:
Trypití, kylä Míloksen saarella Etelä-Egean saarten alueella
Trypití, saari Dodekanesian saariryhmässä lähellä Lérosta
Trypití, minolaisaikaisen asutuksen arkeologinen kohde Kreetan saarella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Trypití”, voi hakea sivunnimihaulla, laajalla sivunnimihaulla tai tekstihaulla.
Tervalampi (Rautalampi, Tervaharju)

| Tervalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°41′42″N, 26°42′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Kaipaispuroon 
Järvinumero:  14.717.1.002
Mittaustietoja
Pinnankorkeus:  99,1 m  
Pituus:  440 m  
Leveys:  170 m  
Rantaviiva:  0,956 km  
Pinta-ala:  4,297 ha  
Suurin syvyys:  0,8 m  
Saaria:  ei saaria 
 fiTervalampi 
Tervalampi  on Pohjois-Savossa Rautalammilla  Sääksjärven lähellä sijaitseva lampi.
Maantietoa

Lampi on 440 metriä pitkä, 170 metriä leveä, ja sen pinta-ala on 4,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Korpipuron valuma-alueeseen (14.717) se kuuluu. Lammen vedenpinnan korkeus on 99,1 metriä mpy.
The Secret Saturdays

| The Secret Saturdays |
| --- | --- |

Tyyli:  piirrossarja seikkailu-toiminta
Kestoaika:  22 min
Luoja(t):  Jay Stephens
Pääosissa:  Sam Lerner Phil Morris Nicole Sullivan Diedrich Bader Fred Tatasciore Corey Burton
Alkuperämaa:   Yhdysvallat
Alkuperäiskieli:  englanti
Verkko:   Cartoon Network
Esitetty:  3. lokakuuta 2008 – 30. tammikuuta 2010
Tuotantokausia:  2
Jaksoja:  36
Tuotanto
Tuottaja(t):  Fred Schaefer Scott Jeralds
Ohjaaja(t):  Scott Jeralds
Käsikirjoittaja(t):  Brandon Sawyer Adam Beechen Laura McCreary
Tuotantoyhtiö(t):  PorchLight Entertainment
Aiheesta muualla
IMDb 
The Secret Saturdays on Jay Stephensin luoma ja PorchLight Entertainmentin tuottama yhdysvaltalainen piirrossarja, joka seuraa Saturday perheen seikkailuja. Perhe työskentelee kryptozoologian parissa ja yrittävät pitää harvinaisuuksia salassa, jottei ihmiset ja olennot satuttaisi itseään. He matkustavat ympäri maailmaa tutkiakseen näitä olentoja, mutta joutuvat samalla taistelemaan mielipuolisia rikollisia vastaan, erityisesti VV Argostia ja hänen kätyreitään.
Juoni

Zak Saturday ja hänen vanhempansa Doc ja Drew ovat maailmaa pelastavia tutkijoita, jotka asuvat salaisessa piilopaikassa. Perhe on osa tutkijajärjestöä, joka suojelee ihmiskuntaa piilossa olevilta harvinaisilta olennoilta. Maailmalla tutut kansantarinat eivät ole vain satuja, vaan oikeita arvoituksia, joita Saturday perhe yrittää ratkoa. He matkustavat ympäri maailmaa tutkien muinaisia temppeleitä ja päättymättömiä luolia. Samalla he joutuvat kamppailemaan VV Argostin kätyreitä ja kilpailevaa kryptozoologi Van Rookia vastaan.
Äänirooleissa

| 0 | 1 | 2 |
| --- | --- | --- |
|  Sam Lerner  | … |  Zak Saturday   |
|  Phil Morris  | … |  Doc Saturday, Dr. Odele   |
|  Nicole Sullivan  | … |  Drew Saturday   |
|  Diedrich Bader  | … |  Fiskerton, Dr. Henry Cheveyo, Maboul   |
|  Fred Tatasciore  | … |  Komodo, Zon, Munya   |
|  Corey Burton  | … |  VV Argost, Van Rook   |
|  Will Friedle  | … |  Doyle Blackwell   |
|  Susan Blakeslee  | … |  Dr. Miranda Grey, Rani Nagi   |
The Brothers Bloom

| The Brothers Bloom |
| --- | --- |
 The Brothers Bloom -elokuvajuliste
Ohjaaja:  Rian Johnson
Käsikirjoittaja:  Rian Johnson
Tuottaja:  Ram Bergman   James D. Stern
Säveltäjä:  Nathan Johnson
Kuvaaja:  Steve Yedlin
Leikkaaja:  Gabriel Wrye
Pääosat:   Rachel Weisz  Adrien Brody  Mark Ruffalo  Rinko Kikuchi 
Valmistustiedot
Valmistusmaa:  Yhdysvallat
Tuotantoyhtiö:  The Weinstein Company
Levittäjä:  Future Film
Ensi-ilta:   2009-07-3131. heinäkuuta 2009 (Suomi)  
Kesto:  109 min
Alkuperäiskieli:  englanti
Budjetti:  20 milj. $
Tuotto:  5,5 milj. $
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
The Brothers Bloom on Rian Johnsonin käsi­kirjoittama ja ohjaama yhdys­valtalainen seikkailu­komedia vuodelta 2009.
Rooleissa

| 0 | 1 | 2 |
| --- | --- | --- |
|  Rachel Weisz  | … |  Penelope Stamp   |
|  Adrien Brody  | … |  Bloom   |
|  Mark Ruffalo  | … |  Stephen   |
|  Rinko Kikuchi  | … |  Bang Bang   |
|  Robbie Coltrane  | … |  kuraattori   |
|  Maximilian Schell  | … |  Diamond Dog   |
|  Ricky Jay  | … |  kertoja   |
|  Zachary Gordon  | … |  nuori Bloom   |
|  Max Records  | … |  nuori Stephen   |
|  Nora Zehetner  | … |  Rose   |
Tervalampi (Rautalampi, kirkonkylä)

| Tervalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°36′56″N, 26°48′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Syväjärveen 
Järvinumero:  14.712.1.009
Mittaustietoja
Pinnankorkeus:  104,2 m  
Pituus:  250 m  
Leveys:  40 m  
Rantaviiva:  0,501 km  
Pinta-ala:  0,637 ha  
Saaria:  ei saaria 
 fiTervalampi 
Tervalampi  on Pohjois-Savossa Rautalammilla  kirkonkylän lähellä sijaitseva lampi.
Maantietoa

Lampi on 250 metriä pitkä, 40 metriä leveä, ja sen pinta-ala on 0,6 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 104,2 metriä mpy.
Theodor Sörensen

Theodor Sörensen.
Carl Theodor Sörensen (alk. Sørensen; 19. joulukuuta 1846 Tanska – 28. syyskuuta 1914 Viipuri, Suomen suuriruhtinaskunta) oli tanskalais-suomalainen urkuri, säveltäjä ja orkesterinjohtaja, joka vaikutti erityisesti Porin ja Viipurin musiikkielämään.
Theodor Sörensen syntyi Tanskassa vuonna 1846, ja hän oli oman ilmoituksensa mukaan opiskellut sävellystä muun muassa Niels Gaden johdolla, samoin kuin urkujen- ja pianonsoittoa. Hän saapui Suomeen kesällä 1867 Tukholmasta ja aikoi matkustaa Helsinkiin ja edelleen Pietariin konsertoimaan, mutta kesä ei ollut suosiollista aikaa konserteille – niinpä Sörensen asettui Turkuun. Hän toimi musiikinopettajana ja järjesti ja johti konsertteja, joissa esitettiin myös hänen omia sävellyksiään. Hän siirtyi Turusta Poriin ja Kristiinankaupunkiin ja esiintyi myös Helsingissä.
Sörensenin ensimmäinen sinfonia esitettiin vuonna 1873 Turussa; sävellyksestä ovat säilyneet ensimmäisen osan äänilehdet. Seuraavana vuonna hänet valittiin urkuriksi Poriin. Hän toimi aktiivisesti kaupungin musiikkielämässä, ja vuonna 1878 Poriin perustettiin hänen aloitteestaan orkesteri Musikaliska sällskapet i Björneborg. Hän jatkoi säveltämistä, suurimpana työnään toinen sinfonia Es-duuri. Kantaesitys 2. toukokuuta 1882 sai Helsingissä innostuneen vastaanoton.
Vuonna 1883 Sörensen alkoi hoitaa Viipurissa ruotsalais-saksalaisen seurakunnan urkurinvirkaa ja alkoi myös järjestää kaupungin musiikkielämää: hän perusti kuoron ja orkesterin. Samalla hän jatkoi sävellystyötä, ja hän oli 1880-luvulla kenties Suomen merkittävin orkesterisäveltäjä.
Vuonna 1889 Sörenseniä syytettiin plagioinnista: Karl Flodin väitti lehtikirjoituksessaan, että Sörensenin Romanssi viululle ja pianolle oli tarkka kopio tanskalaisen Emil Hartmannin viulukonserton toisesta osasta. Myös Sörensenin teos Winter und Lenz osoittautui plagiaatiksi. Kopiointikohu katkaisi Sörensenin lupaavan uran. Yleisön painostuksen takia hän joutui luopumaan kapellimestarin tehtävistä; taustalla saattoi myös olla kauna ruotsinkielistä yläluokkaa kohtaan. Hän jatkoi kuitenkin työtään urkurina ja lyseon musiikinopettajana.
Aikanaan viipurilaiset leppyivät Sörensenille, ja vuonna 1893 häneltä tilattiin juhlakantaatti suomalaisen seurakunnan uuden kirkon vihkiäisiin.
Sörensenin sävellyksiä ei juuri ole säilynyt. Orkesteriteosten käsikirjoitukset katosivat tai tuhoutuivat Viipurissa talvisodan aikana, sillä niitä säilytettiin arkussa tyttären ullakolla.
Theodor Sörensen avioitui vuonna 1874 Agnes Octava Ugglan kanssa. Heille syntyi tytär Edith ja poika Torsten.
Sävellyksiä

Balladi baritonille ja orkesterille (1872)
2 sinfoniaa (1873 ja 1882)
Herrens välsignelse kuorolle a cappella (1880)
En afton på Juustila orkesterille (1883)
Minnen från Bayreuth orkesterille (1883)
Scherzo orkesterille (1884)
Bilder från Saimen orkesterille (1884)
Hafsfrun och fiskaren, näytelmämusiikki (1884)
Hjältelif orkesterile (1886)
En sommardag på landet orkesterille (1885)
Vårens ankomst orkesterille (1886)
Fantasistycke orkesterille (1886)
Barcarole orkesterille (1887)
Scherzino orkesterille (1887)
konserttikappale viululle ja pianolle a-molli (1887)
Daniel Hjort, alkusoitto orkesterille (1888)
Lemmen muisto kuorolle (1888)
juhlakantaatti (1893)
Kyssen, yksinlaulu
Serenad, yksinlaulu
Sång och sorg, yksinlaulu
Under väntan på den älskade, yksinlaulu
The Ragpicker’s Dream

| The Ragpicker's Dream Mark Knopfler |
| --- | --- | --- |

Studioalbumin tiedot
 Julkaistu: elokuussa 2002
 Tuottaja(t): Mark Knopfler, Chuck Ainlay
 Tyylilaji: rock
 Kesto: 55.39
 Levy-yhtiö: Warner Bros. Records
Mark Knopflerin muut julkaisut
| Sailing to Philadelphia 2000 | The Ragpicker's Dream 2002 | Shangri-La 2004 |
The Ragpicker's Dream on Mark Knopflerin kolmas sooloalbumi (jälkeen Golden Heart 1996, Sailing to Philadelphia 2000). Albumi on julkaistu vuonna 2002. Se nousi Britannian albumilistan seitsemänneksi.
Kappaleluettelo

Why Aye Man   – 6:14
Devil Baby   – 4:05
Hill Farmer's Blues   – 3:45
A Place Where We Used To Live   – 4:34
Quality Shoe   – 3:56
Fare Thee Well Northumberland   – 6:29
Marbletown   – 3:33
You Don't Know You're Born   – 5:21
Coyote   – 5:56
The Ragpicker's Dream   – 4:20
Daddy's Gone To Knoxville   – 2:48
Old Pigweed   – 4:34
Kappaleluettelo > Kappaleluettelo – Rajoitetussa bonus CD erässä (UK)

Why Aye Man
Quality Shoe
Sailing To Philadelphia
Brothers In Arms (Live in Toronto)
Esiintyjät

Mark Knopfler – kitara, laulu
Guy Fletcher – urut, taustalaulu ("You Don't Know You're Born")
Glenn Worf – bassokitara
Richard Bennet – kitarat
Jim Cox – piano, urut
Chad Cromwell – rummut
Tervalampi (Rautalampi, Toholahti)

| Tervalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°35′49″N, 26°57′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  metsäoja 
Järvinumero:  14.712.1.015
Mittaustietoja
Pinnankorkeus:  154,7 m  
Pituus:  200 m  
Leveys:  70 m  
Rantaviiva:  0,402 km  
Pinta-ala:  0,729 ha  
Saaria:  ei saaria 
 fiTervalampi 
Tervalampi  on Pohjois-Savossa Rautalammilla  Toholahden lähellä sijaitseva lampi.
Maantietoa

Lampi on 200 metriä pitkä, 70 metriä leveä, ja sen pinta-ala on 0,7 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 154,7 metriä mpy.
Theodor Sunell

Sunellin vuonna 1930 ottama valokuva Punkaharjun rautatieasemasta.
Theodor Fabian Sunell (2. elokuuta 1871 Eura – 13. heinäkuuta 1955) oli kamarineuvos ja asemapäällikkö, joka keräsi huomattavan valokuva- ja taidejäljennöskokoelman ja oli itsekin valokuvaaja.
Theodor Sunellin vanhemmat olivat Johan Fabian Sunell ja Alma Ljungberg. Hän kävi viisi luokkaa lyseota ja työskenteli rautateiden palveluksessa vuodesta 1891, sähköttäjänä vuodesta 1896, 2. kirjurina vuodesta 1898, 2. linjakirjurina vuodesta 1908, 1. kirjurina vuodesta 1919 ja Luston rautatieaseman asemapäällikkönä vuodesta 1926 vuoteen 1939. Sunell keräsi usean vuosikymmenen aikana huomattavan valokuva- ja taidejäljennöskokoelman, jossa oli laajimmillaan neljännesmiljoona kuvaa, mukaan lukien muoto- ja taide- sekä maisemakuvia. Kamarineuvoksen arvon Sunell sai 1944. Hänen Oulussa rautatievirkailijana 1900-luvun alussa ollessaan aloittamansa kuvakokoelma on lahjoitettu usealle eri museolle, mukaan lukien Kansallismuseo.
Aiheesta muualla

Theodor Sunellin valokuvia Finnassa
Helge Halme : Eräs ainutlaatuinen kuvakokoelma Suomessa, Helsingin Sanomat Viikkoliite, 14.10.1928, nro 42, s. 3, Kansalliskirjaston digitaaliset aineistot